Uf dä Fähre uf d'Nordinslä hämmer äs Päärli troffä, wo mir uf dä Fijis kännäglernt händ. So hät's sich's ergeh, dass mer grad z'vierte witergreist sind. Eis vo dä Highlights het söllä  s'Tongariro Alpine Crossing si, ca. 20km wandere. Leider hät eus s'Wätter än Strich dur d'Rächnig gmacht und mir händ nöd vill gseh, ussert Näbel. Egal, 7 Stund bi Näbel, Räge und Chelti isch au nöd schlächt.  NZ isch mega bekannt für Extremsportartä. Da mer bis jez no nüt i diä Richtig gmacht händ, hämmer eus au no äs bitzli Adventure geh und sind go Black Water Räftä, was nöd vill meh bedüted, als miteme gummi Ring und ere Helmlampä i iischaltem Höhliwasser go Ringä (miteme Ring dur d'Höhli padlä).  Nach so vill Chelti hämmer eus dä Hot Water Beach gönnt. Wänn Ebbe isch chamer sich det äs Loch in Sand grabä, wo nacher heissäs Wasser vo unä ufä chunt. Mer chas fascht nöd glaube, aber äs isch z.T. so heiss, dass mer sich dä Arsch verbrännt.  Obwohl mer nüm vill Ziit gha händ, hämmer eus entschlossä no ganz in Nordä ufä zfahrä. Underwägs hät's no Wälder mit uraltä riisä Kaori Bäum. Leider hät's fascht kei meh, will alles grodet wordä isch.  Di letschtä paar Täg hämmer dänn no bimene Päärli  chönä verbringä, womer in Vanuatu känneglernt händ und dänn isch's scho witer uf Südamerika gangä….